《将发芋江别惟起惟扬二弟》
明代·徐熥

霜落乌啼半上潮，江头那忍解兰桡。已悲去路关山远，况复归兰岁月遥。

衰鬓依人愁冉冉，荒年为客橐萧萧。他时两地同相忆，记得离筵是此宵。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。